User:Bossmani93

Welcome All!!

முதல் திட்டம் வெற்றி:

இளைஞர்களின் முயற்சியால் மேலூர் ஏரி நிரம்பியது பதிவு செய்த நாள்: டிச 13,2017 02:16

திட்டக்குடி : திட்டக்குடி அடுத்த மேலூர் கிராமத்தில் கடந்த 20 ஆண்டுகளுக்கும் மேலாக தூர் வாரப்படாமல் புதர் மண்டிப் போயிருந்த மேலூர் ஏரி மற்றும் ஆயக்கட்டு ஏரியை கிராமé இளைஞர்கள் ஒன்று கூடி தூர்வாரியதால் தற்போது மழை நீர் நிரம்பியுள்ளதால் பொதுமக்கள் மகிழ்ச்சியில் உள்ளனர். திட்டக்குடி அடுத்த மேலுார் கிராமத்தில் எழுநூறுக்கும் மேற்பட்ட குடும்பங்கள் வசித்து வருகின்றன. இக்கிராம மக்களின் குடிநீர் தேவைக்காகவும், விவசாய பாசனத்திற்காக அப்பகுதியில் 9 ஏக்கர் பரப்பளவில் மேலுார் ஏரி மற்றும் ஆயக்கட்டு ஏரி உள்ளது. இந்த ஏரிகளுக்கு கடந்த 20 ஆண்டிற்கு மேலாக போதிய நீர் வரத்து இல்லாததால், பராமரிப்பின்றி கழிவு நீர் குட்டையாகி புதர் மண்டி, துார்ந்துபோனது. இதனால் இப்பகுதியில் நிலத்தடி நீர்மட்டம் குறைந்ததால், விவசாயம் பாதிக்கப்பட்டதோடு, இரண்டு ஆண்டுகளாக குடிநீருக்கும் தட்டுப்பாடு ஏற்பட்டுள்ளது. கிராமத்தின் அவல நிலையை சரி செய்ய கிராம இளைஞர்கள் ஒன்றிணைந்து ஏரியை மீட்டெடுக்க அக்னி வன்னியர் அறக்கட்டளை என்ற பெயரில் ஒரு குழுவை உருவாக்கினர். உள்ளூர் இளைஞர்கள் மற்றும் வெளிநாடுகளில் பணிபுரியும் மேலூர் இளைஞர்களை ஒருங்கிணைத்து நிதி சேகரித்தனர்.இதையடுத்து ஏரியில் மண்டியிருந்த முட்புதரை அகற்றினர். பின்னர் ஏரியில் படிந்திருந்த வண்டல் மண்ணை அரசு அனுமதி பெற்று, விவசாய நிலங்களில் சேர்த்தனர். தொடர்ந்து நீர்வரத்து வாய்க்கால்களை புனரமைத்து மழைநீர் முழுமையாக ஏரிக்கு வந்து சேரும்படி செய்தனர். துவக்கத்தில் எதிர்ப்பு தெரிவித்த பொதுமக்கள் சிலரும், இளைஞர்களின் முயற்சியை பாராட்டி உதவிகள் செய்தனர். இந்நிலையில் கடந்த மாதம் மற்றும் இம்மாதம் துவக்கத்தில் பெய்த கன மழை காரணமாக இரண்டு ஏரிகளிலும் நீர் நிரம்பி கடல் போல காட்சி அளிக்கிறது. இளைஞர்களின் கடும் முயற்சியால் மீட்கப்பட்ட மேலுார் ஏரி சுற்றுப்புற கிராமங்களுக்கு முன்னுதாரணமாக திகழ்கிறது. கிராம இளைஞர்களின் ஒத்துழைப்புடன் மேலுார் ஏரி துார்வாரப்பட்டு தற்போது நீர் நிரம்பியுள்ளது. ஆனாலும் ஒரு சிலர் ஏரியில் கழிவுநீர் கலப்பதையும், குப்பைகள் கொட்டுவதையும் தொடர்ந்து செய்து வருவதை தடுக்க மாவட்ட நிர்வகம் நடவடிக்கை எடுக்க வேண்டும். காசிநாதன், அக்னி வன்னியர் அறக்கட்டளை ஏரியை சீரமைக்கும் பணியில் கிராம இளைஞர்கள், பொதுமக்களின் முயற்சிக்கு ஊக்கமும், வழிகாட்டுதலும் அளித்திட்ட தொகுதி எம்.பி.,அருண்மொழிதேவன், எம்.எல்.ஏ.,கணேசன், வி.ஏ.ஓ.,சரவணன், முன்னாள் ஊராட்சி தலைவர் டாக்டர் செல்வன் மற்றும் ஊராட்சி ஒன்றிய, வருவாய்துறை அதிகாரிகளுக்கு கிராம பொதுமக்கள், இளைஞர்கள் சார்பில் நன்றி தெரிவிக்கிறோம்.ஆனந்த், துணைத்தலைவர், அக்னி வன்னியர் அறக்கட்டளை மேலுார் ஏரி, பல ஆண்டுகளாக துார்வாரப்படாமல் கழிவுநீர் குட்டையாகவும், புதர் மண்டிப்போய் ஆக்கிரமிப்புகளின் பிடியிலும் இருந்தது. தற்போது, தூர்வாரப்பட்டதால் மழைநீர் சேமிக்கப்பட்டுள்ளது. இதனால் விவசாய பாசனத்திற்கும், பொதுமக்களின் தேவைக்கும் நீராதாரம் பெருகி உள்ளது.ஆனந்தவேல், செயலர், அக்னி வன்னியர் அறக்கட்டளை கிராமத்து இளைஞர்களின் அற்புதமான முயற்சியால், வெளிநாடுகளில் பணிபுரியும் மேலூர் கிராம இளைஞர்களின் உதவியால் கிராமத்தின் இரண்டு ஏரிகள் சீரமைக்கப்பட்டுள்ளது. இதில் ஆயக்கட்டு ஏரியில் படித்துறை அமைத்து ஷட்டர்கள் அமைக்க வேண்டும். மேலூர் ஏரி, ஆயக்கட்டு ஏரிகள் இணையும் இடத்தில் கல்வெர்ட், ஷட்டர் அமைத்து நீரை பாதுகாக்க அரசு உரிய நடவடிக்கை எடுக்க வேண்டும்.டாக்டர்.செல்வன், முன்னாள் ஊராட்சிதலைவர்